***ΒΟΥΛΗΤΙΚΕΣ ΠΡΟΤΑΣΕΙΣ***

1. Είναι ονοματικές προτάσεις (χρησιμοποιούνται ως υποκείμενο, αντικείμενο ή ονοματικός προσδιορισμός).
2. Εισάγονται: **να**
3. Χρησιμοποιούνται ως:

**α) αντικείμενο** σε ρήματα που σημαίνουν *θέλω, μπορώ, προτρέπω, διατάζω, συμβουλεύω, παρακαλώ, απαγορεύω, αναγκάζω, σκοπεύω…*

ΥΡ Ρ βουλ.προτ., ΑΡ

π.χ. *Εγώ θέλω* ***να*** *φύγω.*

**β) υποκείμενο** σε απρόσωπα ρήματα ή εκφράσεις με ανάλογη σημασία (*πρέπει, μπορεί, επιτρέπεται, απαγορεύεται, τυχαίνει, συμβαίνει, είναι ανάγκη, είναι καλό, είναι καιρός / ώρα…*)

Ρ(απρ.) βουλ.προτ., ΥΡ

π.χ. *Πρέπει* ***να*** *έρθεις.*

**γ) προσδιορισμός ονοματικός (επεξήγηση)** σε ονόματα με ανάλογη σημασία (*επιθυμία, ικανότητα, ανάγκη, απαγόρευση, σκοπός…*) ή σε δεικτικές ή αόριστες αντωνυμίες (*ένα, το εξής, αυτό…*) (→ τότε χωρίζονται με κόμμα).

ΥΡ βουλ.προτ., προσδ. Ρ ΚΥ

π.χ. *Η ανάγκη* ***να*** *βρεθεί το ποσό είναι άμεση.*

ΑΡ Ρ βουλ.προτ., επεξ.

*Αυτό ζητάω μόνο,* ***να*** *με αφήσουν ήσυχο.*

\*Το **να** μετά από το *φαίνομαι* ή το *δείχνω* είναι ειδικό (εισάγει ειδική πρόταση ως κατηγορούμενο), όπως επίσης και μετά από τα ρήματα *είναι πιθανό / απίθανο, πιστεύω, ελπίζω, υπόσχομαι, λέω, νιώθω, βλέπω, ακούω, θυμάμαι*.

π.χ. *Δείχνεις να έχεις πιει (=ότι έχεις πιει, πιωμένος).*

*Πιστεύω να έχεις καταλάβει πια την αλήθεια (= ότι).*

\* **Προσοχή!!**

* **να** βουλητικό = να

**να** τελικό = για να